Milícia

Una milícia es un tèrme que designa de fòrça militaras ò paramilitaras que sa natura varia segon lei país e lei periòdes. En Euròpa, de l'Edat Mejana fins au sègle XIX, designava generalament una tropa urbana levada per renfòrçar una armada regulara ò per assegurar l'òrdre per carrieras. Passat d'usatge en Euròpa, aqueu tipe de fòrça es totjorn utilizada per leis Estats Units (Garda Nacionala). Inspira tanben lo modèl d'organizacion, dich armada de milícia, de certaneis armadas coma Soïssa. 

Dempuei lo sègle XX, lo tèrme milícia s'utiliza tanben per designar lei fòrças paramilitaras de certanei partits politics (SA... etc.), de certanei regimes dictatoriaus (Camisas Negras, Milícia Francesa... etc.) ò de senhors de guèrra. Aqueu tipe de milícia a donat un sens pejoratiu au tèrme car es generalament a l'origina d'exaccions grèvas, especialament en França e en Occitània onte la Milícia Francesa participèt a la Segonda Guèrra Mondiala dins lo camp alemand. 

Enfin, dins mai d'un país eissit dau blòt sovietic e de Iogoslavia, la milícia es lo nom dei fòrças nacionalas de polícia.

 Liames intèrnes 

 Armada.

 Bibliografia 

 Nòtas e referéncias